Diari Oficial de la Generalitat Valenciana


Sumari del DOGV 3941, del 16-02-2001 (2001/1480)

ORDRE de 13 de febrer de 2001, de la Conselleria d'Agricultura, Pesca i Alimentació, per la qual es regula la indemnització compensatòria en determinades zones desfavorides de la Comunitat Valenciana en l'exercici 2001.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1480


Data del document
:   13-02-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * regió desfavorida
    * regió de muntanya
    * despoblació
    * suport econòmic
    * ajuda a l'agricultura

ORDRE de 13 de febrer de 2001, de la Conselleria d'Agricultura, Pesca i Alimentació, per la qual es regula la indemnització compensatòria en determinades zones desfavorides de la Comunitat Valenciana en l'exercici 2001. [2001/1480]
  
El Reglament (CE) 1.257/1999, del Consell, de 17 de maig, sobre ajudes al desenvolupament rural a càrrec del Fons Europeu d'Orientació i Garantia Agrària (FEOGA), estableix que les ajudes destinades a les zones desfavorides i amb limitacions mediambientals específiques tenen com a objectiu assegurar un ús continuat de les terres agràries i fomentar sistemes agraris sostenibles respectuosos amb el medi ambient.
  
El Reial Decret 3.482/2000, de 29 de desembre, regula la indemnització compensatòria als agricultors de les zones desfavorides previstes en el capítol V del títol II del Reglament (CE) 1.257/1999.
  
Aquesta ordre, en compliment de la normativa comunitària i del Reial Decret 3.482/2000, regula les indemnitzacions compensatòries de les zones de muntanya, de despoblament i les sotmeses a dificultats especials de la Comunitat Valenciana, on és necessari prosseguir la pràctica de l'activitat agrària.
  
Per això, en ús de les atribucions que tinc conferides,
  
ORDENE
  
Article 1. Objecte i àmbit d'aplicació
  
El règim d'ajudes destinades a les zones desfavorides establit en el Reial Decret 3.482/2000 serà d'aplicació en la Comunitat Valenciana en l'exercici 2001 d'acord amb el que es regula en aquesta disposició.
  
Les superfícies susceptibles de ser considerades indemnitzables seran les ubicades en els termes municipals que conformen la llista de zones desfavorides de la Comunitat Valenciana, recollida en l'annex I d'aquesta ordre, qualificades de muntanya o desfavorides per despoblament, de conformitat amb la Directiva 75/268/CEE.
  
L'objecte de l'aplicació d'aquestes ajudes és compensar els agricultors pels desavantatges naturals propis de les zones desfavorides en què han de desenvolupar la seua activitat agrària, i contribuir així al manteniment d'una comunitat rural viable, a la conservació del camp i al manteniment i foment de sistemes agraris sostenibles, amb especial consideració a les exigències mediambientals.
  
Article 2. Definicions
  
A l'efecte d'aquesta ordre, es consideraran les definicions contingudes en l'article 2 del Reial Decret 3.482/2000, per a cada un dels termes següents: explotació agrària, titular d'explotació, agricultor a títol principal (ATP), explotacions agràries prioritàries, mòdul base, unitat de bestiar major (UBM) y bones pràctiques agràries.
  
Article 3. Requisits dels beneficiaris
  
Podran ser beneficiaris de les indemnitzacions compensatòries els agricultors que reunisquen els requisits següents:
  
1. Ser agricultor a títol principal o titular d'una explotació agrària qualificada com a prioritaria, a títol individual o com a soci d'una explotació agrària constituïda com a cooperativa o societat agrària de transformació. El soci de cooperativa o SAT podrà percebre la indemnització corresponent a la seua quota de participació, que, si s'escau, s'acumularà a la de la seua explotació individual a l'efecte de càlcul d'una indemnització compensatòria única.
  
2. Tenir ubicada la seua explotació, totalment o parcialment, en zones agrícoles de municipis inclosos en la llista comunitària de zones desfavorides de la Comunitat Valenciana, que es relacionen en l'annex I d'aquesta ordre.
  
3. Residir en el terme municipal en què radique la seua explotació o en algun dels municipis limítrofes enclavat en zona desfavorida. Quan la superfície agrícola de l'explotació estiga situada en diversos municipis, la condició de residència s'entendrà complida quan, estant el municipi de residència inclòs en zona desfavorida, tinga en el terme municipal o en una altre limítrof de zona desfavorida part de la superfície agrícola de l'explotació. L'explotació es considerarà ubicada en el municipi en què radique la major part de la seua superfície agrícola declarada.
  
4. Comprometre's formalment a mantenir l'activitat agrària, almenys durant els cinc anys següents a la data en què cobre la primera indemnització, tret de causa de força major o per jubilació del titular.
  
5. Comprometre's formalment a exercir l'agricultura sostenible emprant mètodes de bones pràctiques agrícoles habituals, adequades a les característiques agràries de la localitat, compatibles amb el medi ambient i de manteniment del camp i el paisatge, d'acord amb l'annex I del Reial Decret 3.482/2000.
  
Article 4. Requisits de les explotacions
  
Les explotacions agràries per les quals se sol·licite indemnització compensatòria hauran de reunir els requisits següents:
  
a) Suportar una càrrega ramadera màxima d'una UBM per hectàrea de superfície farratgera. En qualsevol cas, l'explotació haurà de tenir una càrrega ramadera mínima de 0,2 UBM per hectàrea de superfície farratgera.
  
b) Tenir una superfície agrícola superior a 2 hectàrees.
  
c) Complir les bones pràctiques agràries habituals establides en l'annex I del Reial Decret 3.482/2000.
  
Article 5. Sol·licituds
  
1. Els interessats hauran de sol·licitar la indemnització compensatòria regulada en aquesta ordre mitjançant els formularis habilitats per la Conselleria d'Agricultura, Pesca i Alimentació, en els quals hauran de figurar:
  
- Dades personals del titular de l'explotació i, si s'escau, del cònjuge.
  
- Relació de les parcel·les agrícoles de l'explotació ubicades en zona desfavorida, de conformitat amb el que s'indica en l'article 1, amb indicació, per a cada una d'elles, de les referències cadastrals alfanumèriques amb la superfície neta de conreu o aprofitament de cada parcel·la, expressada en hectàrees amb dos decimals, i el sistema d'explotació, secà o regadiu.
  
En el cas de les parcel·les declarades de superfícies farratgeres s'indicarà si es tracta de: prats per a sega o pastures permanents amb més de 6 mesos d'utilització, pastures estacionals de 2 a 6 mesos d'utilització, guarets i restolleres o erm a pastures.
  
En el cas de superfícies farratgeres utilitzades en comú, cada ramader declararà la superfície que, depenent del nombre de caps, li haja assignat l'entitat titular de les pastures.
  
2. Les sol·licituds s'emplenaran en tots els apartats i hauran d'anar firmades pel titular de l'explotació o persona degudament autoritzada per aquell. En qualsevol cas, quan el sol·licitant actue a través del seu representant, aquest haurà d'acreditar fefaentment tal condició, així com expressar en la sol·licitud les seues dades personals.
  
3. Les sol·licituds es presentaran en les oficines de la Conselleria d'Agricultura, Pesca i Alimentació o en qualsevol dels altres llocs i formes a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que l'explotació o, si s'escau, la major part de la superfície de les parcel·les agrícoles declarades en la seua sol·licitud es trobe ubicada en la Comunitat Valenciana.
  
Article 6. Termini de sol·licitud i documentació
  
El termini de presentació de sol·licituds està comprés entre el dia 1 de gener i el segon divendres del mes de març de 2001.
  
La presentació de la sol·licitud fora de termini donarà lloc, de conformitat amb el que s'estableix en el Reglament (CEE) 3.887/92, a una reducció de l'1 per cent per dia hàbil de l'import de l'ajuda a la qual el beneficiari tindria dret si l'haguera presentada quan era hora. Posat cas de retard superior a vint-i-cinc dies naturals, la petició es considerarà com a no presentada i no podrà donar lloc a concessió d'ajuda.
  
Juntament amb la sol·licitud, el titular de l'explotació haurà d'aportar la documentació següent:
  
a) Fotocòpia compulsada del DNI/NIF del titular i, si s'escau, del cònjuge.
  
b) Justificants de pagament a la Seguretat Social, per compte del titular, dels tres últims mesos anteriors a la presentació de la sol·licitud. Caldrà acreditar, en qualsevol cas, si amb els justificants de pagament no és suficient, l'afiliació al règim especial agrari de la Seguretat Social per compte propi o en el règim especial de treballadors per compte propi o autònoms, depenent de l'activitat agrària, mitjançant un certificat de la Tresoreria General de la Seguretat Social o qualsevol document fefaent.
  
c) Declaració de l'impost sobre la renda de les persones físiques (IRPF) de l'últim exercici. Per determinar el compliment de la condició de ATP es tindrà en compte el que s'estableix en el punt 17 de l'annex I del Reial Decret 204/1996, de 9 de febrer, sobre millores estructurals i modernització de les explotacions agràries. Quan el peticionari tinga fiscalment declarats ingressos procedents del "Rendiment del treball" haurà d'acreditar la procedència i quantia d'aquests i, en cas de declaració conjunta, el membre familiar al qual corresponguen.
  
La presentació del document del IRPF podrà substituir-se per una autorització expressa del titular perquè els òrgans gestors puguen accedir a aquesta informació de l'administració tributària corresponent, segons el model habilitat per la Conselleria d'Agricultura, Pesca i Alimentació.
  
d) Acreditació de la titularitat de les dades bancàries per al pagament de l'ajuda, mitjançant el document normalitzat de la Conselleria d'Agricultura, Pesca i Alimentació de manteniment de tercers.
  
e) En cas de superfícies farratgeres utilitzades en comú, el certificat d'adjudicació expedit per les autoritats locals o provincials competents, en el qual s'expresse el nombre d'hectàrees assignades i el període d'utilització assignat per a la campanya en qüestió.
  
Tots els ramaders adjuntaran una fotocòpia del llibre d'explotació ramadera actualitzat.
  
f) Quan un titular siga soci d'una explotació agrària comunitària, cooperativa o SAT, aportarà el CIF corresponent i presentarà un certificat del secretari de l'entitat pel qual s'acredite la seua condició de soci i la superfície agrícola que proporcionalment a la seua quota de participació li correspon, i es determinarà la relació de parcel·les assignades a l'efecte de declaració particular del soci. El titular haurà d'afegir aquestes parcel·les a les altres que explote independentment.
  
El titular aportarà una fotocòpia de l'acta on figure el nomenament del secretari de la cooperativa o SAT.
  
g) Quan es tracte de titular d'explotació prioritària, siga a títol personal o com a soci de SAT o cooperativa, s'aportarà la documentació acreditativa de la qualificació definitiva com a explotació prioritària. Els titulars d'explotació prioritària degudament acreditada com a tal presentaran la declaració del IRPF i hauran de justificar que continuen cotitzant en el règim de la Seguretat Social que els corresponga.
  
h) Quan la condició de residència en zona desfavorida no quede degudament acreditada amb la còpia del DNI es presentarà un certificat d'empadronament de l'ajuntament corresponent.
  
Article 7. Superfície agrícola indemnitzable
  
El càlcul de la superfície indemnitzable es farà d'acord amb el procediment descrit en l'apartat 4 de l'annex II del Reial Decret 3.482/2000. Amb aquesta finalitat es tindrà en compte:
  
1. Sols es computaran un màxim de 5 hectàrees de regadiu per explotació.
  
2. Com a superfície farratgera es considerarà la superfície agrícola destinada a l'alimentació del bestiar en forma de pasturatge o sega. Igualment, es tindrà en compte aquella superfície que el titular de l'explotació utilitze per al pasturatge del bestiar de manera individual o conjunta, ja que té dret a un aprofitament estacional. El còmput d'aquestes superfícies farratgeres es realitzarà aplicant els coeficients reductors continguts en el punt 2 de l'annex II del Reial Decret 3.482/2000.
  
Com a superfície indemnitzable sols computaran les superfícies farratgeres quan el sol·licitant declare bestiar en l'explotació declarada i sempre que la càrrega ramadera complisca allò que s'estableix en l'article 4.a.
  
3. Unitats equivalents de conreus (UEC): s'entén per UEC l'hectàrea de superfície agrícola a la qual s'apliquen els coeficients establits en el punt 3 de l'annex II del Reial Decret 3.482/2000.
  
Article 8. Mòdul base i quantia de les ajudes
  
1. La quantia de les ajudes es calcularà d'acord amb el procediment descrit en l'apartat 5 de l'annex II del Reial Decret 3.482/2000, segons que la superfície indemnitzable estiga ubicada en zona de muntanya o en zona desfavorida per despoblament, d'acord amb la relació de l'annex I d'aquesta ordre. Els mòduls aplicables són els següents:
  
Zona desfavorida de muntanya: 75 euros/ha
  
Zona desfavorida per despoblament: 45 euros/ha
  
2. El mòdul aplicable serà corregit en funció de dos coeficients, un dependent de la superfície indemnitzable de l'explotació i l'altre, de la base imposable general declarada en el IRPF pel titular de l'explotació.
  
3. S'estableix un mínim d'indemnització de 300 euros per titular.
  
Article 9. Incompatibilitats
  
No podran ser beneficiaris de la indemnització compensatòria els beneficiaris acollits a l'ajuda per cessament anticipat en l'activitat agrària.
  
També és incompatible l'ajuda amb la percepció pel titular d'una pensió de jubilació, subsidi de desocupació o qualsevol prestació pública anàloga.
  
Article 10. Règim de controls
  
La Conselleria d'Agricultura, Pesca i Alimentació realitzarà els controls, administratius i sobre el terreny, a fi de verificar el compliment de les condicions establides per a la concessió de les indemnitzacions compensatòries.
  
Els controls administratius es faran sobre la totalitat de les sol·licituds presentades i consistiran a comprovar que les dades consignades en aquestes i la documentació presentada es corresponen amb les que es troben en poder de l'administració pública i amb el que s'estableix en la normativa d'aplicació, comunitària i estatal, vigent, especialment en el Reglament (CEE) 3.508/92, del Consell, pel qual s'estableix un sistema integrat de gestió i control, i en el Reglament (CEE) 3.887/92, de la Comissió, pel qual s'estableixen les normes d'aplicació d'aquell.
  
La documentació relativa a la titularitat de les parcel·les no s'aportarà amb la declaració, si bé caldrà aportar-la posteriorment si es detecten duplicitats en els controls administratius o si es considera necessària per a qualsevol fase de la tramitació.
  
Els controls sobre el terreny s'efectuaran sobre una mostra del 5 per cent de les sol·licituds com a mínim, seguint el pla de controls establit per la Conselleria d'Agricultura, Pesca i Alimentació, així com qualsevol altra actuació en aquest sentit que es considere oportuna, tot això de conformitat amb el que es determina en els articles 6 i 7 del Reglament (CEE) 3.887/92.
  
En les visites de control sobre el terreny es comprovarà que es compleixen els compromisos adquirits pel titular i que les superfícies i parcel·les es corresponen amb la declaració, tant en identificació com en l'aprofitament de les superfícies declarades. Igualment, en el cas de superfícies farratgeres, es comprovarà la càrrega ramadera en funció del nombre de caps que manté el titular en la seua explotació.
  
Quan es comprove que la superfície determinada en els controls és superior a la declarada en la sol·licitud d'ajuda, serà la superfície declarada la que es tinga en compte per al càlcul de l'import de la indemnització.
  
Quan es comprove que la superfície declarada en una sol·licitud d'ajuda és superior a la superfície determinada, l'import de l'ajuda es calcularà a partir de la superfície efectivament determinada en el control. No obstant això, tret de casos de força major, la superfície efectivament determinada es reduirà el doble de la diferència comprovada si aquesta és superior al 3 per cent o a dos hectàrees i no superara el 20 per cent de la superfície determinada i, en el cas que aquesta diferència supere el 20 per cent de la superfície determinada, no es concedirà cap ajuda.
  
Si per motius atribuïbles al titular no pogueren dur-se a terme els controls sobre el terreny, tret de cas de força major, l'ajuda serà denegada.
  
Article 11. Casos de força major
  
D'acord amb l'article 30 del Reglament (CE) núm. 1.750/1999, de 23 de juliol, es consideren casos de força major:
  
a) Defunció del beneficiari.
  
b) Incapacitat professional de llarga duració del beneficiari.
  
c) Expropiació d'una part important de l'explotació, si aquesta expropiació no era previsible el dia en què es va subscriure el compromís.
  
d) Calamitats naturals greus que afecten seriosament la superfície agrícola de l'explotació.
  
e) Destrucció accidental dels edificis per al bestiar de l'explotació.
  
f) Epidèmia que afecte parcialment o totalment el bestiar del productor.
  
La notificació dels casos de força major i de les proves relatives a aquests hauran de fer-se per escrit en el termini de deu dies a partir del moment en què el beneficiari estiga en condicions de fer-ho.
  
Article 12. Reintegrament de les ajudes
  
En cas d'incompliment per part dels beneficiaris dels compromisos contrets, tret dels casos de força major, serà d'aplicació el que s'estableix en els articles 81 i 82 de la Llei General Pressupostària aprovada per mitjà del Reial Decret Legislatiu 1091/1988, de 23 de setembre, i comportarà, en qualsevol cas, el reintegrament de les quantitats percebudes i l'exigència de l'interés legal corresponent.
  
Article 13. Tramitació i pagament
  
Independentment del lloc de presentació de les sol·licituds, la tramitació de cada expedient s'iniciarà a l'oficina comarcal de la Conselleria d'Agricultura, Pesca i Alimentació de la comarca que corresponga a la ubicació de l'explotació.
  
En la instrucció dels expedients intervindran les oficines comarcals de la Conselleria d'Agricultura, Pesca i Alimentació i els serveis territorials corresponents. Igualment, el control administratiu es realitzarà assumint en cadascun dels dos àmbits la fase de tramitació pròpia.
  
La instrucció dels expedients finalitzarà als serveis territorials de la Conselleria d'Agricultura, Pesca i Alimentació quan, acabats els controls administratius i sobre el terreny, s'haurà determinat per a cada expedient la proposta de resolució procedent.
  
Correspondrá als caps dels serveis territorials de la Conselleria d'Agricultura, Pesca i Alimentació elevar la proposta de resolució de l'expedient al director general de Producció Agrària, el qual resoldrà per delegació segons la disposició final primera.
  
El termini màxim per resoldre les sol·licituds presentades i la notificació serà de sis mesos comptadors des de l'endemà de la finalització del termini de presentació de sol·licituds. En cas de no produir-se notificació de la resolució expressa en aquest termini, la sol·licitud es considerarà desestimada.
  
Quan haurà rebut la notificació de la resolució, el titular tindrà la possibilitat de interposar el recurs administratiu i contenciós administratiu que corresponga, d'acord amb la indicació expressa en la notificació.
  
La tramitació del pagament s'ajustarà a allò que es determina en el Decret 178/1996, de 2 d'octubre, del Govern Valencià, pel qual es designa la Conselleria d'Agricultura, Pesca i Alimentació com a organisme pagador de les despeses corresponents a la política agrària comunitària.
  
Article 14. Finançament
  
Les ajudes seran finançades en un 75 per cent pel Fons Europeu d'Orientació i Garantia Agrària (FEOGA); el Ministeri d'Agricultura, Pesca i Alimentació finançarà el 50 per cent de l'ajuda no finançada pel FEOGA, i la resta, la Generalitat Valenciana.
  
La despesa que s'originarà per l'aplicació d'aquesta ordre es farà a càrrec de l'aplicació pressupostària120100.019243616.4 ("Programa d'ordenació i garantia agrària en el marc de la PAC"), línia T4730000, dels pressupostos de la Generalitat Valenciana per a l'any 2001, amb un import global de 225.700.008 pessetes (2.914.908,71 euros).
  
En cas de no haver-hi normes especials, nacionals o comunitàries d'aplicació per al desenvolupament i la gestió d'aquesta línia, es tindrà en compte el que s'estableix en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
DISPOSICIONS FINALS
  
Primera
  
Es faculta el director general de Producció Agrària per al desenvolupament i l'aplicació de les disposicions d'aquesta ordre, i se'l delega la competència per a la resolució de les sol·licituds.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 13 de febrer de 2001
  
La consellera d'Agricultura, Pesca i Alimentació
  
M. ÀNGELS RAMON-LLIN I MARTÍNEZ
  
ANNEX I
  
ZONES DESFAVORIDES DE MUNTANYA
  
PROVÍNCIA: 03 ALACANT
  
COMARCA 01 VINALOPÓ
  
129 Tibi
  
COMARCA 02 MUNTANYA
  
3 Agres
  
7 Alcocer de Planes
  
8 Alcoleja
  
10 Alfafara
  
16 Almudaina
  
17 Alqueria d'Asnar, l'
  
20 Balones
  
22 Benasau
  
27 Beniardá
  
28 Beniarrés
  
32 Benifallim
  
33 Benifato
  
35 Benilloba
  
36 Benillup
  
37 Benimatell
  
38 Benimarfull
  
39 Benimassot
  
54 Castell de Castells
  
56 Cocentaina
  
57 Confrides
  
60 Quatretondeta
  
67 Facheca
  
68 Famorca
  
72 Gaianes
  
73 Gorga
  
75 Guadalest
  
84 Orxa, l'
  
86 Millena
  
92 Muro d'alcoy
  
103 Penàguila
  
106 Planes
  
130 Tollos
  
132 Torre de les Maçanes, la
  
134 Vall d'Alcalà, la
  
COMARCA 03 MARQUESAT
  
6 Alcalalí
  
29 Benigembla
  
135 Vall de Ebo
  
136 Vall de Gallinera
  
137 Vall de Laguar, la
  
COMARCA 04 CENTRAL
  
45 Bolulla
  
48 Callosa d'En Sarrià
  
107 Polop
  
112 Relleu
  
124 Sella
  
127 Tárbena
  
ZONES DESFAVORIDES DE MUNTANYA
  
PROVÍNCIA: 12 CASTELLÓ
  
COMARCA 01 ALT MAESTRAT
  
14 Ares del Maestre
  
37 Castell de Cabres
  
38 Castellfort
  
45 Cinctorres
  
61 Forcall
  
68 Herbés
  
75 Mata, la
  
80 Morella
  
83 Olocau del Rey
  
87 Palanques
  
91 Portell de Morella
  
93 Pobla de Benifassà, la
  
112 Todolella
  
127 Vallibona
  
129 Villafranca del Cid
  
137 Villores
  
141 Zorita del Maestrazgo
  
COMARCA 02 BAIX MAESTRAT
  
42 Catí
  
52 Xert
  
96 Rossell
  
COMARCA 03 PLANES CENTRALS
  
1 Atzeneta del Maestrat
  
25 Benafigos
  
26 Benasal
  
51 Culla
  
103 Sarratella
  
105 Sierra Engarcerán
  
119 Torre d'En Besora, la
  
134 Vilar de Canes
  
COMARCA 04 PENYAGOLOSA
  
41 Castillo de Villamalefa
  
48 Cortes d'arenoso
  
55 Xodos
  
60 Figueroles
  
72 Lucena del Cid
  
73 Ludiente
  
130 Villahermosa del Río
  
139 Vistabella Maestrazgo
  
142 Zucaina
  
COMARCA 06 LA PLANA
  
7 Alfondeguilla
  
15 Argelita
  
58 Espadilla
  
59 Fanzara
  
113 Toga
  
123 Vallat
  
COMARCA 07 PALÀNCIA
  
2 Aín
  
6 Alcudia de Veo
  
8 Algimia d'almonacid
  
10 Almedíjar
  
12 Altura
  
13 Arañuel
  
17 Ayódar
  
18 Azuébar
  
20 Barracas
  
22 Bejís
  
24 Benafer
  
43 Caudiel
  
46 Cirat
  
56 Chóvar
  
57 Eslida
  
63 Fuente la Reina
  
64 Fuentes d'ayódar
  
65 Gaibiel
  
69 Higueras
  
76 Matet
  
78 Montán
  
79 Montanejos
  
88 Pavías
  
90 Pina de Montalgrao
  
92 Puebla d'arenoso
  
97 Sacañet
  
108 Suera
  
110 Teresa
  
114 Torás
  
115 Toro, El
  
116 Torralba del Pinar
  
118 Torrechiva
  
125 Vall d'almonacid
  
131 Villamalur
  
133 Villanueva de Viver
  
140 Viver
  
ZONES DESFAVORIDES PER DESPOBLAMENT
  
PROVÍNCIA: 12 CASTELLÓ
  
COMARCA 02 BAIX MAESTRAT
  
3 Albocàsser
  
36 Canet lo Roig
  
44 Cervera del Maestre
  
50 Coves de Vinromà
  
70 Jana, la
  
98 Salzadella, la
  
100 Sant Mateu
  
101 San Rafael del Río
  
111 Tírig
  
121 Traiguera
  
COMARCA 03 PLANES CENTRALS
  
29 Benlloch
  
49 Costur
  
94 Pobla Tornesa, la
  
120 Torre Endoménech
  
122 Useres, les
  
124 Vall d'Alba
  
128 Vilafamés
  
132 Vilanova d'Alcolea
  
902 Sant Joan de Moró
  
COMARCA 07 PALÀNCIA
  
39 Castellnovo
  
67 Geldo
  
71 Jérica
  
81 Navajas
  
104 Segorbe
  
106 Soneja
  
107 Sot de Ferrer
  
ZONES DESFAVORIDES DE MUNTANYA
  
PROVÍNCIA: 46 VALÈNCIA
  
COMARCA 01 RACÓ D'ADEMÚS
  
1 Ademuz
  
87 Casas Altas
  
88 Casas Bajas
  
92 Castielfabib
  
201 Puebla de San Miguel
  
242 Torrebaja
  
252 Vallanca
  
COMARCA 02 ALT TÚRIA
  
18 Alcublas
  
36 Alpuente
  
38 Andilla
  
41 Aras d'alpuente
  
50 Benagéber
  
79 Calles
  
106 Chelva
  
114 Domeño
  
141 Higueruelas
  
148 Loriguilla
  
234 Sot de Chera
  
241 Titaguas
  
247 Tuéjar
  
262 Yesa, La
  
902 Gátova
  
COMARCA 96 IAMXNNA-HXZKZ
  
108 Chera
  
229 Siete Aguas
  
COMARCA 05 FOIA DE BUNYOL
  
99 Cortes de Pallás
  
115 Dos Aguas
  
261 Yátova
  
COMARCA 10 VALL D'AIORA
  
97 Cofrentes
  
142 Jalance
  
239 Teresa de Cofrentes
  
COMARCA 11 ENQUERA I CANAL
  
71 Bicorp
  
167 Millares
  
206 Quesa
  
ZONES DESFAVORIDES PER DESPOBLAMENT
  
PROVÍNCIA: 46 VALÈNCIA
  
COMARCA 02 ALT TÚRIA
  
112 Chulilla
  
149 Losa del Obispo
  
258 Villar del Arzobispo
  
COMARCA 63 AURPTGW-REQFM
  
80 Camporrobles
  
95 Caudete de les Fuentes
  
129 Fuenterrobles
  
213 Requena
  
232 Sinarcas
  
249 Utiel
  
254 Venta del Moro
  
259 Villargordo del Cabriel
  
COMARCA 10 VALL D'AIORA
  
44 Ayora
  
144 Jarafuel
  
263 Zarra
  
COMARCA 11 ENGUERA I CANAL
  
39 Anna
  
73 Bolbaite
  
107 Chella
  
118 Enguera
  
121 Estubeny